Proiectul de modificare a Regulamentului cu privire la selectarea și achiziția manualelor școlare (mai departe regulament) conține mai multe îmbunătățiri importante față de mecanismul actual de evaluare și selectare a manualelor. Este binevenită consolidarea transparenței procesului de evaluare, inclusiv prin documentarea în proces-verbal a cauzelor divergențelor semnificative dintre evaluatori și obligativitatea argumentării modificării ulterioare a punctajului. Pozitivă este și detalierea Fișei de evaluare, prin diversificarea descriptorilor și distribuirea mai diferențiată a punctajelor, ceea ce permite evitarea, în mai multe cazuri, a aprecierilor în „salturi” prea mari și oferă premise pentru o evaluare mai nuanțată. De asemenea, sunt salutare instruirea obligatorie a evaluatorilor asupra criteriilor și noilor concepte curriculare, introducerea matricei de corelare curriculum–manual. Aceste modificări pot contribui la sporirea calității, responsabilității și verificabilității procesului de evaluare. Totodată am identificat mai multe vulnerabilități rezumate în tabelul de ai jos.


	Nr
	Referința
	Argumente/observații
	Propuneri

	1. 
	art. 4 
k1) consultarea publică, avizarea/ expertizarea tematică (inclusiv caracterul nediscriminatoriu, implementarea noilor educații la disciplină etc.), la decizia CNAM, de către experți naționali sau internaționali, comisii metodice din instituțiile de învățământ, consiliul elevilor, comitete parintești etc. a proiectului de manual câștigător.

	Există riscul ca un proiect de manual să nu fie supus consultărilor publice, deoarece nu este specificat caracterul obligatoriu al acestuia.
	Consultarea publică să fie obligatorie și nu la decizia CNAM.

	2. 
	Art. 4 j¹ și 18 e¹
	introduc pilotarea „la decizia CNAM”, dar nu găsesc în regulament reguli privind: durata, eșantionul de școli/elevi/profesori, instrumentele, criteriile, raportul de pilotare, publicarea rezultatelor și efectul juridic al rezultatului pilotării. 
În forma actuală, pilotarea poate deveni fie pur formală, fie un mecanism cu influență majoră asupra manualului fără reguli prestabilite.
	

	3. 
	Art. 15
Despre componența CNAM:
… câte un cadru didactic de la fiecare arie curriculară: Educație lingvistică;  Educație pentru științe și matematică; Educație pentru identitate, cetățenie democratică și drepturile omului; Educație pentru arte, tehnologii și sport;
	Necorelare între tabel-comparativ… și regulament-300-curat...
În tabel-comparativ apare și textul 
„(preferabil coordonatorul unui grup de lucru de elaborare a curricula în vigoare)”
[image: ]

iar în Regulament nu este această paranteză. Care va fi varianta finala a documentului?

	De exclus „(preferabil coordonatorul unui grup de lucru de elaborare a curricula în vigoare)”, deoarece nu a existat concurs deschis pentru aceste funcții, dar nici nu obligatoriu și automat experții curriculari ar fi vizionari sau competenți pentru CNAM.



	4. 
	Art. 16. 
…Activitatea CNAM nu se remunerează.

	Neremunerarea activității ar putea duce la analize superficiale și necalitative ale documentelor/contestărilor etc.
În plus, lipsa remunerării pentru o activitate foarte laborioasă (prognoză, supraveghere, examinare, selectare, alte atribuții) îi vulnerabilizează în fața eventualelor presiuni.
	Membrii CNAM să fie remunerați per oră de ședințe, dar și în cazul analizării contestărilor sau elaborării altor documente la același cuantum cu cel prevăzut pentru experții evaluatori.

	5. 
	Art. 21-27
Experții evaluatori
	Calitatea expertizării depinde MAJOR de competența și imparțialitatea experților.
Dacă se păstrează anonimatul/confidențialitatea acestora aceștia ar putea să nu declare eventuale conflicte de interese: coautori, cumetri etc. 

Aert. 26 proclamă „profesionalism, transparență, nediscriminare, echidistanță”, dar nu există o grilă de punctaj pentru candidații la funcția de evaluator. În plus, art. 24 spune doar cine „are prioritate”. 
Nu aflăm cum se compară, de exemplu, un profesor cu grad superior și 25 de ani experiență cu un universitar doctor sau cu un participant la elaborarea curriculumului.

La conflictul de interese ar merita precizate explicit și relațiile profesionale recente: coautor de publicații, conducător/doctorand, colaborator într-un proiect, angajat al aceleiași structuri, raport ierarhic, contracte cu editura etc.

Altfel, conflictul există în realitate, dar poate fi dificil de demonstrat.
 
	Verificarea suplimentară a experților. 

Elaborarea și publicarea unei grile de selecție a evaluatorilor, cu criterii, ponderi și punctaje, precum și publicarea rezultatelor concursului.

	6. 
	Art. 36
Identitatea evaluatorilor selectați este confidențială…
	Protecția confidențialității și anonimatului ar permite unor evaluatori să acorde neargumentat punctaj, favorizând sau defavorizând un proiect.

Responsabilitatea evaluării va crește, și experții și vor asuma punctele acordate fiecărui proiect, dacă experții vor ști că, atât autorii cât și alți profesori vor avea acces la fișele de evaluare. Nu se va face uz și abuz de inteligența artificială i nu se va genera fișe cu gunoi informațional.
	În procedura de evaluare să fie făcute publice fișele până la atribuirea avizului „Bun de tipar” 

În Anexa 3 a Regulamentului să fie incluse informații despre evaluatori, cu indicarea punctajului acordat, pentru publicarea în manual.

	7. 
	Art 691
Operatorii economici pot prezenta 25% din conținutul proiectului de manual…
	E o opțiune consultativă, dar care nu obligatoriu va impune pentru restul 75% din conținut modificările propuse de experți. Apropo vor fi aceeași experți care vor evalua întregul conținut sau altul? Daca aceeași, trebuie selectați mai devreme, eventual vor trebui remunerați suplimentar, pot apărea presiuni sau scurgeri de informații etc. Discuțiile dintre autori și experți ar fi prin tabel de divergențe și recomandări scrise, explicațiile suplimentare ar fi cronofage, ineficiente sau se pot debita și insista pe opinii ale experților despre cum autorii să scrie manuale (si unii evaluatori , probabil. n-au scris măcar vreun articol vreodată). 
	Excluderea acestui articol

	8. 
	Art. 71
conform Anexei nr.4. În cazul în care se constată diferențe mai mari de 15 puncte
	1) lipsește din document Anexa 4.

2) Ședințele „de mediere” se termină, de regulă, cu acceptarea punctajelor unui evaluator mai volitiv și volubil, sau experții cu puncte mari sau mici ajustează la auz, corespunzător „să iasă bine” punctele. Experții fac copy-paste la fișele de evaluare, iar imparțialitatea și independența evaluării este compromisă.

Un evaluator extrem de sever sau extrem de indulgent poate deplasa rezultatul suficient pentru a trece sau elimina manualul. Pragul de 15 puncte rezolvă doar parțial problema.

Asumarea responsabilității evaluării se rezolvă simplu prin publicarea fișelor de evaluare, care, în plus, imprimă transparență procesului de evaluare și selectarea a manualelor.
	1) De adăugat Anexa 4.

2) indiferent de decalaj, de făcut publice fișele de evaluare.
Ar merita propusă analiza dispersiei punctajelor pe criterii, nu numai a diferenței totale, deoarece doi evaluatori pot avea totaluri apropiate, dar aprecieri radical diferite pe criterii importante.


	9. 
	Art. 72, 73
	Criteriile suplimentare de excludere a unui manual din concurs pot devin un bici în mâna unui expert evaluator, chiar și din motivul asimetriei ponderii pragului de trecere: pentru criteriul II avem 8 din 10 (80%), iar pentru criteriu IX Corectitudinea lingvistică și accesibilitatea limbajului, sub 73%.
Unor experți ușor li se pare că dacă nu faci referință în manual la un savant cu dizabilități are loc o discriminare, prin urmare, pot scădea 2-3 puncte, ceea ce deja blochează manualul.

	De unificat și micșorat  pragul de trecere(60-70%, de exemplu), de instruit experții

	10. 
	Art. 76.
	Reducerea ponderii prețului diminuează stimulentul competitiv pentru ofertarea unui preț mai mic și permite diferențe mai mari de preț să aibă un efect relativ redus asupra clasamentului final.
	

	11. 
	Art. 821 
Proiectul de manual (…) este consultat public (…) conform prevederilor art. 4 lit. k1.
	Pct. 4 k¹ spune consultare publică „la decizia CNAM”, în timp ce art. 82¹ spune că proiectul câștigător „este consultat public și, după caz, avizat/expertizat”. 
În cea de-a doua formulare, „după caz” pare să privească expertizarea, nu consultarea. Prin urmare, un articol sugerează caracter facultativ, celălalt caracter obligatoriu.
	Consultarea publică să fie obligatorie și nu la decizia CNAM.

	12. 
	Art. 81
	permite CNAM să admită contestația și să dispună reevaluarea de către alți evaluatori a tuturor proiectelor pentru acel titlu. 
Dar lipsesc reguli importante: câți evaluatori noi? cum sunt selectați? au acces la evaluarea inițială? ce se întâmplă dacă diferența dintre prima și a doua evaluare este enormă? care evaluare devine definitivă?
	De specificat mai precis procedura de contestare a rezultatelor.

	13. 
	Art. 83.
Ofertantul (…) are obligația de a ameliora manuscrisul, în termen de douăzeci de zile lucrătoare, ținând cont de recomandările semnalate de către evaluatori,
	Termenul 20 zile lucrătoare este suficient dacă experții scriu fără AI zeci de pagini de propuneri pentru modificare. În caz contrar, există riscul neîncadrării în acest termen.

O altă problemă. Manualul este evaluat, punctat, clasificat și desemnat câștigător. După aceea este consultat și poate primi recomandări de la alți experți, iar ofertantul trebuie să-l modifice.
Dacă modificările sunt substanțiale, rezultă întrebarea: manualul căruia i se acordă „Bun de tipar” mai este exact manualul care a câștigat concursul? Manualele respinse după o procedură suplimentară de recomandări și modificări pot concura cu manualul câștigător?
	De ajustat termenul la volumul fișelor de evaluare, de exemplu, 20 zile pentru 50 pagini de comentarii.

Regulamentul ar trebui să stabilească limitele modificărilor postconcurs și situațiile în care modificarea este atât de importantă încât necesită reevaluare.

	14. 
	Anexa nr. 2
	Tabelul spune doar că „Anexa nr. 2 ... se expune într-o nouă redacție”, fără să prezinte comparativ schimbările descriptor cu descriptor.
Or, tocmai aici apar modificări cu efect decisiv asupra concursului: criterii, punctaje, praguri eliminatorii și indicatori noi criteriu curricular Da/Nu.

1) La Criteriul I. apar indicatori a, b, c, care sunt dificil/imposibil de cuantificat și va depinde de experiența și inteligența experților (adică de un factor subiectiv).
Mai mult, „unitate de competență acoperită” nu este definită. Este suficient să apară o sarcină? Trebuie tratată sistematic? De câte ori?


2) Indicatorul d, este tranșant și poate bloca un manual vizionar, care tratează creativ conținuturi care nu au fost înțelese/dorite de dezvoltatorii curriculari
Manualul nu este curriculumul. Exemplele, contextualizările, lecturile suplimentare, aplicațiile interdisciplinare sau explicațiile necesare înțelegerii pot să nu figureze textual în curriculum.

3) Nu este clar în ce condiții se acordă punctele pentru fiecare criteriu/descriptor Se acordă puncte întregi sau cu zecimale?
De exemplu, un descriptor valorează 5 puncte. Dar nu ni se spune ce înseamnă 5, 4, 3, 2, 1 sau 0. 
Prin urmare, doi evaluatori pot fi perfect „corecți” procedural și totuși să dea 2 și 5 puncte aceleiași situații.

	O modificare substanțială a mecanismului de evaluare este practic scoasă din comparația transparentă dintre redacția veche și cea nouă.

1) De propus în anexă modalități de cuantificare a conținuturilor, unităților de competentă sau a rezultatelor învățării, definită și unitatea de măsură a „acoperirii”.


2) de exclus indicatorul d, sau de limitat depășirea cu circa 10% , dar de specificat cum se măsoară.





3) de specificat în Anexă concret pasul de punctare și prezumtiv pentru ce se va (de)puncta proiectul la fiecare descriptor.
S-ar cere rubrici de tipul:
5 = îndeplinire integrală; 4 = deficiențe minore; 3 = îndeplinire parțială..., cu exemple/ancore pentru fiecare nivel.




7 august 2026, Segiu Cârlig

